পররাষ্ট্রমন্ত্রী জানান, বৈঠকে অমীমাংসিত ইস্যুগুলোসহ বাংলাদেশ-ভারত দ্বিপক্ষীয় সম্পর্কের সব বিষয় নিয়েই আলোচনা হয়েছে। ২০১৪ সালে দিল্লিতে অনুষ্ঠিত তৃতীয় যৌথ পরামর্শক কমিশন বৈঠকের সিদ্ধান্ত এবং ২০১৫ সালে ভারতের প্রধানমন্ত্রী নরেন্দ্র মোদির ঢাকা সফর ও চলতি বছর প্রধানমন্ত্রী শেখ হাসিনার ভারত সফরের সময় স্বাক্ষরিত চুক্তি বাস্তবায়নের অগ্রগতি নিয়েও আলোচনা করা হয়। এসব সিদ্ধান্ত ও চুক্তি বাস্তবায়নে উভয় পক্ষই সন্তোষ প্রকাশ করে।